Title: V Bratislave dňa …
Author: agenda0
Company: agenda

V Bratislave dňa  …...1. 2001

Vláda Slovenskej republiky

podľa § 28 ods. 6 písm. a) zákona č. 92/1991 Zb. o podmienkach prevodu majetku štátu na iné osoby v znení neskorších predpisov (ďalej len „zákon“)

m e n í

privatizačný projekt Všeobecnej úverovej banky Bratislava, schválený uznesením vlády Českej a Slovenskej federatívnej republiky č. 1 z  9.  januára 1992 o schválení privatizačného projektu Komerčnej banky Praha, Všeobecnej úverovej banky Bratislava a Živnostenskej banky Praha. V súlade s uznesením  vlády Českej a Slovenskej federatívnej republiky č. 1         z 9.januára 1992 o schválení privatizačného projektu, vypracovaného pre privatizáciu Všeobecnej úverovej banky, založil Fond národného majetku Slovenskej republiky Všeobecnú úverovú banku, a.s., skrátený názov: VUB, a.s. so sídlom v Bratislave, námestie SNP č. 19, PSČ 818 56, IČO 31 320 155.

Privatizačný projekt Všeobecnej úverovej banky Bratislava, schválený uznesením vlády Českej a Slovenskej federatívnej republiky č. l z 9. januára 1992 sa mení v časti V. spôsob rozdelenia akcií a charakteristika akcií, okrem kupónovej privatizácie,  takto:

1.	podiel určený na dočasnú majetkovú účasť štátu  do vydania rozhodnutia podľa § 10 ods. 1  zákona 

      89 kusov akcií menovitej hodnoty  100 000 000 Sk, čo predstavuje  68,58 % podiel zo 
      základného imania 

2.	podiel určený na dočasnú majetkovú účasť Fondu národného majetku Slovenskej     republiky do vydania  rozhodnutia podľa § 10 ods. 1 zákona

2 071 625 kusov akcií menovitej hodnoty 1 000  Sk, čo predstavuje 15,96 %  podiel zo základného imania 

3.   podiel ostatných akcionárov spolu  (právnické a fyzické osoby )

      2 006 483 kusov akcií menovitej hodnoty 1 000 Sk, čo predstavuje 15,56 % podiel  ??????
       (7,73 % podiel so súčasného základného imania) vzhľadom na zvyšovanie základného 
       imania bez možnosti upisovania doterajšími akcionármi.

Návrh zmeny v časti rozdelenie akcií je vypracovaný podľa súčasného základného imania  Všeobecnej úverovej banky , a.s. Bratislava, t.j. 12 978 108 tis. Sk.

Ostatné ustanovenia schváleného privatizačného projektu Všeobecnej úverovej banky Bratislava uznesením  vlády Českej a Slovenskej  federatívnej republiky č. 1 z 9.januára 1992 zostávajú nezmenené.

Fond národného majetku Slovenskej republiky nenaložil s majetkovou účasťou na podnikaní peňažného ústavu Všeobecná úverová banka, a.s. so sídlom v Bratislave, v plnom rozsahu podľa privatizačného projektu schváleného uznesením vlády Českej a Slovenskej federatívnej republiky č. 1 zo dňa 9. januára 1992.

Schválením zvýšenia základného imania spoločnosti na mimoriadnom valnom zhromaždení spoločnosti konanom 26.5.1994 na 4 078 108 000,- Sk a schválením zvýšenia základného imania spoločnosti na mimoriadnom valnom zhromaždení konanom 8.12.1999 na 12 978 108 tis. Sk kapitálovým vstupom Ministerstva financií Slovenskej republiky, došlo k zmene akcionárskej štruktúry spoločnosti Všeobecná úverová banka, a.s. so sídlom                  v Bratislave.

	Zámer privatizovať majetkovú účasť štátu a Fondu národného majetku Slovenskej republiky na podnikaní peňažného ústavu Všeobecná úverová banka, a.s., so sídlom v Bratislave schválila vláda Slovenskej republiky uznesením  číslo 93 zo 16. februára 2000 k návrhu aktualizácie koncepcie privatizácie bánk s majetkovou účasťou Fondu národného majetku Slovenskej republiky.

Poučenie:

Táto zmena rozhodnutia nie je rozhodovaním v správnom konaní. Nepodlieha preskúmaniu súdom a nie je možné podať voči nemu opravný prostriedok.

                                                                                       Mikuláš   D z u r i n d a
                                                                                              predseda vlády

Dostanú:
                 Ministerstvo pre správu a privatizáciu národného majetku Slovenskej republiky
                  Ministerstvo financií Slovenskej republiky
                  Fond národného majetku Slovenskej republiky